Deustu Arraun Taldea etxeko estropadan.
Deustu, 2018ko Kontxako sailkapen estropadan
Deustu Arraun Taldearen egoitza
Deustu Arraun Taldea traineruak
Egoitza berria
**Deustu Arraun Taldea** Deustuko barrutiko arraun talde da, 1981. urtean sortu zena. Bilboko arraun talde bakarra da eta hori nabarmentzeko 2016 denboralditik aurrera **Deustu-Bilbo** izena erabiltzen du. 2005etik *Tecuni* da babesle ofiziala.

Harrobia lantzen duen taldea izan da beti. 2009an irabazi zituen lehenengo estropadak eta KAE 2 Ligako txapelduna izatea lortu zuen. 2014an berriz lortu zuen KAE 1 Ligara igotzea, eta Bilboko ordezkaria izanik ahalegina egin zuen TKE Ligara igotzeko. 2019an play-offak jokatu zituen. Hurrengo urteetan ordea maila apalagoan ibili da.

Emakumezkoei dagokionez traineru indartsua izan du. Hiru aldiz sailkatu da Kontxako Banderara eta birritan izan da Bizkaiko txapelduna.

Uniformea
---------

Elastiko gorria erabiltzen du, deustuarrak tomatearen kolorearekin identifikatu izan baitira beti. *Tomatera* trainerua berdea da. Emakumezkoen kasuan trainerua ere gorria da.

Historia
--------

### Sorrera apala

1981an sortu zen, talde txikia izanik. Hurrengo urtean batel txapelketetan hasi zen eta 1983an Bizkaiko bi txapelketa, Euskadiko bat eta Espainiako bigarren postua "juvenil" mailan irabazi zituen. Aurreko urteko emaitzak ikusita, 1984an traineruekin hastea erabaki zuten, zailtasun handiei aurre eginez. Traineruen lehenengo esperientziak 1992arte iraun zuen (1990an Portugaleterekin batera), eta *Tomatera*k ez zuen berriro lehiatuko 1994arte. Bigarren esperientzia honek lau urte iraun zituen.

2000. urtean, arraunlari eskasiaren ondorioz, Deustuko eta Lutxanako arraun taldeek bien artean traineru bakarra osatzea erabaki zuten. Hitzarmen hau 2003an bukatu zen, izan ere, urte horretan Deustu eta Algorta taldeak bateratu ziren *Ibaizabal* izenarekin.

### Taldearen gorakada

Harrobi lan handia egiten jarraitu zuen. Behe mailetan, batel kopuru nabarmena zuen, bai mutilen eta bai nesken txapelketetan, helburua epe laburrean *Tomatera* traineru indartsua izatea zuen. 

Harrobiko lan hori emaitzak ematen hasi zen eta 2009.eko denboraldian jauzi kualitatiboa izan zuen. Zortzi garaipen lortuz Deustuko Arraun Taldeak KAE Ligako bigarren maila irabazi (175 puntu guztira) eta KAE1era zuzenean pasa zen. Hurrengo denboraldian lan txukuna egin zuen eta zazpigarren postuan bukatu zuen urtea. 2012an KAE 2. mailara jeitsi zen. 2013an bi bandera eskuratu zituen eta hirugarren postuan gelditu zen Ligan. 2014an berriz ere puntan ibili zen eta sei bandera irabazita bigarren postua eskuratu zuen. Azkenik mailaz igotzea lortu zuen.

KAE 1 mailarako itzulera bikaina izan zuen. Bandera bat irabazi eta laugarren postuan amaitu zuen liga. 2016rako denboraldi oparoa espero zuen baina azkenean 6. postuarekin konformatu behar izan zuen. Urtetik urtera postuak hobetzen joan da eta 2019an bigarren eginez igoera play-offak jokatzeko sailkatu zen, baina ez zuen helburua lortu. Hurrengo urteetan apalago ibili da eta 2023an jaitsiera play-offak jokatu zituen. Hala ere mantentzea lortu zuen.

Palmaresa
---------

### Ligak

* KAE 1 Liga (0): bigarrena 2019an.
* KAE 2 Liga (1): 2009.

### Banderak

|  |  |
| --- | --- |
| Etxekoak | Bilbo Hiriko Bandera (4): 2009, 2013, 2014, 2018.Bilboko gaueko estropada (1): 2015. |
| Bizkaian | Algortako Portuzarra Ikurrina (2): 2009, 2014.Areetako Bandera (1): 2009.Erandioko Bandera (2): 2009, 2014.KAE 1 Ligako estropada Getxon (1): 2020. |
| Gipuzkoan | Hibaikaren Bandera (1): 2009.Zumaiako Promozio Bandera (1): 2009.Pasaiako KAE Bandera (1): 2011.Donostiarra Promozio Bandera (1): 2014.Errenteria Hiriko Bandera (2): 2014, 2019.Hondarribiako Promozio Bandera (1): 2014. |
| Lapurdin | Donibane Ziburuko Bandera (2): 2009, 2018Baionako Bandera (1): 2019. |
| Kantabrian | Castro Urdialesko Bandera (1): 2013.Santanderko Bandera (1): 2014.Marina de Cudeyoko Bandera (1): 2015.Camargoko Bandera (1): 2019. |
| Asturiasen | Gozón Udaleko Bandera (1): 2009. |

### Beteranoak

* ABE Traineruen Liga (0): bigarrena 2010an (Lutxana-Deustu).

Azken denboraldiak
------------------

| Urtea | Liga | Kontxa |
| --- | --- | --- |
| 2003 | Federazio Liga, 15.a | - |
| 2004 | Federazio Liga, 19.a | - |
| 2005 | Federazio Liga, 19.a | - |
| 2006 | KAE 2 Liga, 8.a | - |
| 2007 | KAE 2 Liga, 6.a | - |
| 2008 | KAE 2 Liga, 7.a | - |
| **2009** | **KAE 2 Liga, 1.a** | - |
| 2010 | KAE 1 Liga, 7.a | - |
| 2011 | KAE 1 Liga, 7.a | - |
| 2012 | KAE 1 Liga, 12.a | - |
| 2013 | KAE 2 Liga, 3.a | - |
| 2014 | KAE 2 Liga, 2.a | - |
| 2015 | KAE 1 Liga, 4.a | - |
| 2016 | KAE 1 Liga, 6.a | - |
| 2017 | KAE 1 Liga, 6.a | - |
| 2018 | KAE 1 Liga, 3.a | - |
| 2019 | KAE 1 Liga, 2.a | - |
| 2020 | KAE 1 Liga, 4.a | - |
| 2021 | KAE 1 Liga, 7.a | - |
| 2022 | KAE 1 Liga, 9.a | - |
| 2023 | KAE 1 Liga, 10.a | - |

B trainerua
-----------

2017 denboraldirako bigarren traineru bat atera zuen Portugaleterekin batera eta *Portu-Deustu* izenaz aritu zen. Trainerua eta koloreak Deusturenak eramango zituen. 2019an esperientzia errepikatu zuten. 2020an Deustu berak trainerua osatu nahi izan zuen baina azkenean lehorrean gelditu behar izan zuen. 2021ean lortu zuen traineru propioa ateratzea baina urtebeteko esperientzia izan zen berriz.

### Denboraldiak

| Urtea | Liga | Taldea |
| --- | --- | --- |
| 2017 | KAE 2 Liga, 13.a | Portu-Deustu |
| 2018 | ez |
| 2019 | KAE 2 Liga, 9.a | Portu-Deustu |
| 2020 | ez |
| 2021 | KAE 2 Liga, 6.a | Deustu B |
| 2022 | ez |

Emakumezkoen trainerua
----------------------

Deustuko emakumezkoak, 2018an.
Deustuarrak 2019an irabazitako Sestaoko Banderarekin.
2016an hainbat talde bizkaitarretako arraunlariekin emakumezkoen trainerua osatu zuen eta Gipuzkoako Ligan hartu zuen parte. Euskadiko Txapelketan laugarren egin zuen eta Kontxan zein Gipuzkoako Ligan zazpigarren amaitu zuen. Ordutik urtero osatu du trainerua eta hainbat estropada irabazi ditu. 2018an eta 2019an ETE Ligan hirugarren postua lortu zuen.

2021. urtea bikaina izan zen. Bateletan Bizkaiko, Euskadiko eta Espainiako txapelketak irabazi zituen eta traineruetan ere Bizkaiko txapelduna izan zen, ETE Ligan bigarren eginez igoera play-offak jokatu zituen eta bigarren egin zuenez ezin izan zuen mailaz igo. Denboraldia borobiltzeko Kontxako Banderara sailkatu zen lau urteren ostean. 2022an hirugarren egin zuen ETE Ligan eta berriz jokatu zituen igoera play-offak, baina ez zuen igoerarik lortu.

### Palmaresa

* Kontxako Bandera:
	+ Zazpigarrena (1): 2016.
	+ Sailkatua (3): 2016, 2017, 2021.
* Ligak:
	+ Gipuzkoako Liga (0): seigarrena 2017an.
	+ ETE Liga (0): bigarrena 2021ean.
* Txapelketak:
	+ Euskadiko txapelketa (0): laugarren 2016an.
	+ Bizkaiko txapelketa (2): 2017, 2021.
* Banderak:

|  |  |
| --- | --- |
| Etxekoak | Bilbo Hiriko Bandera (1): 2022.Bilba Memoriala (1): 2017. |
| Bizkaian | Portugaleteko traineru jeitsiera (1): 2017.Lekeitioko Bandera (1): 2017.Sestaoko Bandera (1): 2019.Antiguako Ama estropada (Ondarroa) (1): 2021. |
| Gipuzkoan | Andoni Galarragaren oroimen estropada (Getaria) (1): 2021.Donostiarra Bandera (1): 2021. |
| Kantabrian | S.D.R. Castro Urdialesen Bandera (1): 2018. |

### Denboraldiak

| Urtea | Liga | Kontxa |
| --- | --- | --- |
| 2016 | Gipuzkoako Liga, 7.a | 7.a |
| 2017 | Gipuzkoako Liga, 6.a | 8.a |
| 2018 | ETE Liga, 3.a | - |
| 2019 | ETE Liga, 3.a | - |
| 2020 | ETE Liga, 5.a | - |
| 2021 | ETE Liga, 2.a | 8.a |
| 2022 | ETE Liga, 3.a | - |
| 2023 | ETE Liga, 4.a | - |

### Trainerillak

* Bizkaiko Trainerilla Txapelketa (3): 2008, 2017, 2021.

### Batelak

* Espainiako Batel Txapelketa (1): 2021.
* Euskadiko Batel Txapelketa (2): 2021, 2022.
* Bizkaiko Batel Txapelketa (5): 2017, 2020, 2021, 2022, 2023.

Kanpo estekak
-------------

* Deustu Arraun Taldea webgune ofiziala

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q2980092
* Commonscat Multimedia: Deustu Arraun Taldea

---

 |

* Wd Datuak: Q2980092
* Commonscat Multimedia: Deustu Arraun Taldea


| * i
* e
* a
2023ko KAE Ligako taldeak |
| --- |
| KAE 1 | Arkote •  Busturialdea  •  Camargo  •  Castreña  •  Deustu  •  Hondarribia B  •  Lapurdi  •  Pedreña  •  San Juan  •  San Pedro  •  Zarautz  •  Zumaia |  |
| --------------- |
| KAE 2 | Astillero  •  Donostiarra B  •  Hibaika  •  Mutriku  •  Orio B  •  Portugalete  •  San Juan B |

| * i
* e
* a
2023ko Emakumezkoen arraun taldeak |
| --- |
| Euskotren Liga | Arraun Lagunak  •  Donostiarra  •  Hibaika  •  Hondarribia  •  Orio  •  Tolosaldea  •  Cabo da Cruz  •  Tirán |  |
| --------------- |
| ETE Liga | Astillero  •  Deustu  •  Hernani  •  Kaiku  •  Ondarroa  •  Portugalete  •  Zarautz  •  Zumaia |
| --------------- |
| Galiziako Liga | Castropol  •  Cesantes  •  Chapela  •  Mugardos-A Cabana  •  Perillo  •  Puebla  •  Rianxo |